- Hindi News
- National
- तालमेल के अभाव में खरीद ऑर्डर हासिल नहीं कर पा रहे झारखंड के लघु उद्यमी : डीडी ठाकुर
तालमेल के अभाव में खरीद ऑर्डर हासिल नहीं कर पा रहे झारखंड के लघु उद्यमी : डीडी ठाकुर
आपसीसंवादहीनता और तालमेल की कमी के कारण झारखंड की लघु औद्योगिक इकाइयों को सरकारी और अर्द्ध सरकारी उपक्रमों द्वारा की जानेवाली खरीद का फायदा नहीं मिल रहा है। राज्य की लघु और सूक्ष्म औद्योगिक इकाइयों को ऐसे प्रतिष्ठानों से लगातार संपर्क बनाए रखना चाहिए। इस संपर्क से उन्हें तमाम सरकारी उपक्रमों के नियमित आॅर्डर मिलते रहेंगे। ये बातें बीएसएनएल रांची के डीजीएम अली एहतेशाम और आईटीडीसी होटल अशोक के प्रभारी डीडी ठाकुर ने कहीं।
दोनों बुधवार को कोकर में एमएसएमई विकास संस्थान द्वारा आयोजित राज्य स्तरीय वेंडर डेवलपमेंट प्रोग्राम को संबोधित कर रहे थे। यह कार्यक्रम भारत सरकार के सूक्ष्म, लघु एवं मध्यम उद्यम मंत्रालय की रांची शाखा ने लघु उद्यमियों के लिए किया था। डीडी ठाकुर ने होटल अशोक द्वारा खरीदे जाने वाले सभी उत्पादों की जानकारी देते हुए विभाग की खरीद नीति से भी अवगत कराया।
एमएसएमई संस्थान के निदेशक आरके कपूर ने बताया कि भारत सरकार के एमएसएमई मंत्रालय ने लागू सार्वजनिक क्रय नीति 2012 के तहत केंद्र सरकार के सभी विभागों और सार्वजनिक क्षेत्र के उपक्रमों को अपने वार्षिक क्रय का 20 फीसदी छोटे और लघु उद्योगों से करना अनिवार्य कर दिया गया है। कपूर ने बताया कि आज भी इस नीति का फायदा लघु और सूक्ष्म उद्योगों को नहीं मिल पा रहा है। उन्होंने कहा कि खरीददारी का 4 फीसदी केवल अनुसूचित जनजाति और जाति के उद्यमियों के लिए निर्धारित है। इस समय 358 ऐसे उत्पाद सूची में हैं, जिनकी खरीददारी केवल और केवल लघु इकाइयों से की जानी है।
कार्यक्रम में अली एहतेशाम, और आईटीडीसी होटल अशोक के प्रभारी डीडी ठाकुर
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva